Fanny Elsta
Store norske leksikon,Kunst og estetikk,Musikk,Klassisk musikk,Norske klassiske sangere
Fanny Elsta var en norsk sanger (alt) med karriere på Wiener Staatsoper og opptredener og turneer i inn- og utland.
Elsta studerte i Oslo, Stockholm, Milano, Wien og Paris. Hun hadde sin solistdebut i 1924 og operadebut i 1932. Hun hadde gjestespill i Oslo i 1935, 1946 og 1947. Elsta var tilsatt ved Wiener Staatsoper fra 1936–1937, og hun opptrådte flere ganger ved festspillene i Salzburg, og festspillene i Bayreuth i 1938–1939. I tillegg hadde hun konsertturneer i inn- og utland, blant annet en turné i USA i 1947.Blant hennes roller var Brangäne, Erda, Fricka, Waltraute, Kundry, Amneris og Magdalena. Hun var initiativtager til Festspillene i Bergen. Hun utgav i 1950 Boken om Ellen Gulbranson. Fanny Elsta ble tildelt Kongens fortjenstmedalje i gull i 1957. Les mer i Store norske leksikon Fanny Elsta i Norsk biografisk leksikon